Lucian Harșovschi anunță începerea lucrărilor pentru asfaltarea str. Aurel Vlaicu din cartierul Ițcani. "Vom face o expertiză și pentru str. I.L. Caragiale" (FOTO)
Viceprimarul Sucevei, Lucian Harșovschi, a anunțat că au reînceput lucrările pentru refacerea străzii Aurel Vlaicu din cartierul Ițcani. Lucian Harșovschi a verificat astăzi modul în care se lucrează pe această stradă, precizând că investiția presupune atât refacerea trotuarelor cât și asfaltarea ei. "Suntem pe strada Aurel Vlaicu din cartierul Ițcani unde redeschidem acest șantier. Este o stradă care necesită o reparație capitală. Punem borduri, schimbăm trotuarul și vom reface și strada în așa fel încât traficul rutier în această zonă să se desfășoare constant. Este o stradă circulată pentru că pe lângă case avem și foarte multe spații comerciale. Așadar un nou șantier și în cartierul Ițcani pentru că vremea permite. Și nu ne oprim aici, continuăm și cu alte lucrări", a spus Harșovschi. El a adăugat că după discuțiile avute cu sucevenii din această primăria a început procedura necesară pentru expertiza străzii I.L. Caragiale, care va arăta dacă a avut cândva asfalt și dacă se pot continua lucrările de reabilitare.